ନୀଳବର୍ଣ୍ଣ କଟକଟିଆ  (ଇଂରାଜୀରେ , ଜୀବବିଜ୍ଞାନ ନାମ ) ହିମାଳୟରୁ ନେଇ ସୁମାତ୍ରା ପର୍ଯ୍ୟନ୍ତ ସମଗ୍ର ଦକ୍ଷିଣ-ପୂର୍ବ ଏସିଆରେ ଦେଖାଯାଉଥିବା ଏକ ପକ୍ଷୀ  । କପର୍ ସଲଫେଟ୍ ପରି ନୀଳ ବର୍ଣ୍ଣର ଶରୀର ଓ ଏହାର ଆଖି ଓ ଥଣ୍ଟ ମୂଳରେ ଥିବା ଗାଢ଼ ରଙ୍ଗର ପଟି ଯୋଗୁଁ ଏହାର ଏପରି ଜୀବବୈଜ୍ଞାନିକ ନାମକରଣ ହୋଇଛି । ଆଖି ଓ ନାକପୁଡ଼ାକୁ ଛାଡ଼ିଦେଲେ ପରିଣତ ବୟସର ଅଣ୍ଡିରାମାନଙ୍କ ସମଗ୍ର ଶରୀର କପର୍ ସଲଫେଟ୍ ଦ୍ରବଣ ପରି ଗାଢ଼ ନୀଳ ରଙ୍ଗର ହୋଇଥାଏ । ପରିଣତ ବୟସର ମାଈ ଓ ତରୁଣ ଚଢ଼େଇମାନେ ଅପେକ୍ଷାକୃତ ଫିକା ନୀଳ ବର୍ଣ୍ଣର ହୋଇଥାନ୍ତି । ଅନ୍ୟ କଟକଟିଆ ପକ୍ଷୀମାନଙ୍କଠାରୁ ନୀଳ କଟକଟିଆ ଏହି ଗୁଣରେ ଭିନ୍ନ ଯେ, ସାଧାରଣ ସ୍ତରର ସବୁଜିମାରୁ ବହୁ ଉପରେ ଥିବା ବିଦ୍ୟୁତ୍ ଯୋଗାଣ ତାରରେ କିମ୍ବା ଉନ୍ମୁକ୍ତ ଗଛ ଶୀର୍ଷରେ ଏମାନେ ବସିଥାନ୍ତି । ନୀଳ କଟକଟିଆକୁ ପ୍ରଥମେ ମୁଶିକାପା   ପକ୍ଷୀ ଜାତିରେ ସ୍ଥାନିତ କରାଯାଇଥିଲା ଓ ଏହି ପକ୍ଷୀ ନୀଳ ଚାତକ ପକ୍ଷୀର ନିକଟତମ ବୋଲି ପ୍ରସ୍ତାବ ଦିଆଯାଇଥିଲା ।